kardosdrur/scandi-wiki huggingface dataset:
Børnesygdom

En børnesygdom er en ofte smitsom sygdom, der kun eller fortrinsvis rammer børn. 

Mange børnesygdomme er epidemiske sygdomme, som patienten efter sygdommen herefter har en livslang immunitet imod. Denne immunitet er livslang, da vira ikke er særligt variable, og derfor ikke kan mutere for at undgå immunforsvaret.

Eksempler på børnesygdomme er:
 Skoldkopper
 Mæslinger
 Kighoste
 Skarlagensfeber
 Lussingesyge
 Fåresyge, 
 Røde hunde, 
 Tredagesfeber

Udtrykket bruges også om problemer og fejl, der opstår under konstruktionen af et nyt, hidtil uprøvet, produkt.

Se også
30 Years A-Greying

30 Years A-Greying er et dobbeltalbum af The Dubliners fra 1992. De medvirkende er Ronnie Drew, Barney McKenna, John Sheahan, Seán Cannon og for første gang som fuldgyldigt medlem Eamonn Campbell. Det er produceret af Eamonn Campbell

30 Years A-Greying er i stil med 25 Years Celebration, der også indeholder et antal gæsteoptrædender. Denne gang spiller gruppen "Whiskey in the Jar" med The Pogues. Blandt andre der medvirker på dette album er Billy Connolly, De Dannan, Rory Gallagher, Hothouse Flowers og Michael Howard.
Det er det sidste album, hvor Ronnie Drew medvirker som fuldtidsmedlem af gruppen.

Albummet blev genudgivet i 1996, 2003 og i 2008 under samme navn.

Spor

CD Et 
 "The Rose" (med Hothouse Flowers)
 "Eileen Óg"
 "Jigs – The Fisherman's Lilt/Tobin's Fancy/Peggy's Jig"
 "The Death of the Bear"
 "The Galway Shawl"
 "Jockey to the Fair"
 "The Pool Song"
 "Barley and Grape Rag" (med Rory Gallagher)
 "I'm Asking You Sergeant, Where's Mine" (med Billy Connolly, produceret af Phil Coulter)
 "The Stone Outside Dan Murphy's Door"
 "Flowers of Normandy"
 "Phil the Fluter's Ball"
 "Bantry Girl's Lament"
 "Will the Circle Be Unbroken?"
 "The Auld Triangle"

CD To 
 "Sands of Sudan"
 "The Manchester Rambler"
 "Drag That Fiddle"
 "The Call and the Answer" (Phil Colclough)
 "Boots of Spanish Leather" (med De Dannan)
 "Hornpipes – The Tailor's Twist/Ryan's Hornpipe"
 "I'll Tell Me Ma"
 "Sweet Thames Flow Softly"
 "Whiskey in the Jar" (med The Pogues)
 "Deportees" (Woody Guthrie)
 "Nora"
 "Reels – Love at the Endings/The Old Bush/The Maids of Castlebar"
 "Liverpool Lou" (Dominic Behan)
 "What Will We Tell the Children"
 "I'm a Man You Don't Meet Every Day"

Referencer 

The Dubliners-album
Album fra 1992
Jupiler Pro League 2008-09

Jupiler Pro League 2008-09 var den 106. udgave af det belgiske mesterskab i fodbold. Turneringen blev afviklet fra den 16. august, 2008 og blev afsluttet den 16. maj, 2009.

Mesterskabet blev afgjort i en playoff-kamp mellem Standard og Anderlecht pga. lighed på point og sejre. Standard vandt kampen 2-1.

Tabel 

1:Mesterskabet blev afgjort i to playoff-kampe.

Fodboldsæson 2008-09
Fodbold i Belgien
Hune-stenen

Hune-stenen er den ene af de to kendte runesten i Vendsyssel; den anden er Jetsmark-stenen. Man kender ikke Hune-stenens oprindelige placering. Den er første gang omtalt i 1627 af Jonas Skonvig, da den stod i kirkegårdsdiget lige over for indgangen til kirken ("ved Hune kirke hvor den sønder kirke stod" – her stod den endnu, da Wimmer undersøgte den i 1878). I dag står den i våbenhuset, hvor den er sat så dybt i gulvet, at de to første runer i indskriftens nederste venstre hjørne hu ikke er synlige.

Indskriften 
Indskriften er ristet i konturordning begyndende i stenens nederste venstre hjørne. De to runesten i Jetsmark og Hune har samme runeformer og skilletegn, og da der kun er ganske få kilometer mellem de to runesten, er det meget sandsynligt, at der er tale om den samme Hove, som har rejst Jetsmark-stenen. 

Runesten i Danmark
Jammerbugt Kommune
Midland League 1896-97

Midland League 1896–97 var den ottende sæson i den engelske fodboldliga Midland League. Ligaen havde deltagelse af 15 hold, der spillede en dobbeltturnering alle-mod-alle. Turneringen blev vundet af Doncaster Rovers, som dermed vandt ligaen for første gang.

Siden sidste sæson havde fem hold forladt ligaen. De to hold, der sluttede på anden- og tredjepladsen, Gainsborough Trinity og Walsall var blevet valgt som nye hold i The Football League, og de hold havde forladt ligaen sammen med Mansfield Town, Newark og Matlock, der sluttede på de tre nederste pladser i tabellen. Til gengæld var fem nye hold blevet optaget i ligaen:
 Burslem Port Vale, som i sæsonen 1895-96 blev nr. 14 i Second Division i The Football League, og som ikke blev genvalgt til ligaen.
 Chesterfield.
 Glossop North End, som i sæsonen 1895-96 blev nr. 3 i The Combination.
 Mexborough, som tidligere havde spillet i Sheffield League.
 Worksop Town, som tidligere havde spillet i Sheffield League.

Efter sæsonen forlod fire hold ligaen:
 Dresden United, som skiftede til The Combination.
 Grantham Rovers.
 Heanor Town.
 Worksop Town.
Som erstatning blev ét nyt hold optaget i ligaen:
 Burton Wanderers, som i sæsonen 1896-97 blev nr. 15 i Second Division i The Football League, og som ikke blev genvalgt til ligaen.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1896
Fodbold i 1897
Jetsmark-stenen

Jetsmark-stenen er den ene af to kendte runesten i Vendsyssel; den anden er Hune-stenen. Man kender ikke runestenens oprindelige placering. Den blev fundet i 1855 ved udgravning af jordkælder i en gammel byggegrund på gården Bisgård i Pandrup. Runestenen sad på det sted, hvor nedgangen formentlig har været. Ejeren af gården kørte runestenen op til kirken, hvor den nu står i våbenhuset.

Indskriften 
Indskriften er ristet i parallelordning begyndende i stenens venstre side. De to runesten i Jetsmark og Hune har samme runeformer og skilletegn, og da der kun er ganske få kilometer mellem de to runesten, er det meget sandsynligt, at der er tale om den samme Hove, som har rejst Hune-stenen.

Eksterne henvisninger 
 Jetsmark-stenen på "Danske Runeindskrifter" 

Runesten i Danmark
Jammerbugt Kommune
Jon Skonvig

Jon Andersen Skonvig (Schonevig) (født ca. 1600 i Skånevik mellem Bergen og Stavanger, død foråret 1664 i Bråby ved Haslev) var en dansk-norsk præst og Ole Worms udsendte runetegner.

Han var søn af sognepræst, senere provst Anders Jonssøn og NN, blev immatrikuleret ved universitet i Greifswald 1622 og ved Københavns Universitet i 1626. Han blev skibspræst 1628 og ægtede 8. februar 1629 i København Maren Bentsdatter (død før 1664), datter af skipper Bent Svendsen.

Skonvigs tegninger blev udført i årene 1626-29 og blev publiceret i Worms Monumenta Danica i 1643. Skonvig udførte mere end 50 tegninger af runesten, og de er en værdifuld – og i mange tilfælde eneste – kilde til de mange danske og skånske runesten, som siden er gået tabt.

Dernæst var Skonvig sognepræst i Haslev og Bråby på Sjælland fra 1635 til sin død.

Kilder og eksterne henvisninger 
 

Danskere i 1600-tallet
Præster fra Danmark
Tegnere fra Danmark
UTair Flight 120

UTair Flight 120 refererer til en indenrigsruteflyvningfra Tyumen til Surgut, Khanty-Mansia, Rusland. Den 2. april 2012 styrtede en ATR72-201 ned kort efter take-off fra Roschino International Airport hvorved 31 af de 43 ombordværende blev dræbt.

Flyet 
Flyet var et ATR72-201, fremstillet af fransk-italienske ATR og
registreret i Bermuda under navnet VP-BYZ. Flyet, havde serienummeret 332, blev fremstillet i 1992 og fløj, den 20. oktober samme år. Det blev leveret til TransAsia Airways den 16. december, 1992 og fløj efterfølgende hos Finnair og Aero Airlines før det endte hos UTair Aviation i juli 2008.

Ulykken 

Flyet styrtede ned kort efter take-off fra Roschino Airport, Tyumen. Ulykken skete 07:35 lokal tid (01:35 UTC), omkring 1 sømil (2 km) sydvest fra enden af landingsbanen, nær landsbyen Gorkovka. Besætningen, forsøgte en nødlanding omkring en kilometer fra lufthavnen. Ud af de 43 personer ombord, blev 31 dræbt, og 12 overlevede. En kilde fastslår, at alle fire, besætningsmedlemmer ombord omkom,, mens en anden har fastslået at det første besætningsmedlem overlevede. Alle 12 overlevende, fik vedvarende kritiske skader. Efter ulykken, blev de kørt til et hospital i Tyumen.

UTair havde solgt 40 billetter til flyvningen, men en passagerer fra Khanty-Mansi Autonomous Okrug, dukkede ikke op til afgangen. Passageren var Nikolay Medvedev, et medlem af bestyrelsen for Surgutneftegas.

Undersøgelse 
Embedsmænd har udtalt, at det efterforsker muligheden for en teknisk fejl, efter at et øjenvidne havde rapporteret om røg fra flyets motor, da det styrtede ned. Flyets Sorte boks blev senere fundet i god stand.

Kilder

Eksterne henvisninger 
 UTair
 "UTair Aviation Official Statement." ( ) 
 "Официальное сообщение ОАО «Авиакомпания «ЮТэйр»." ( ) 
 Ministeriet for nødsituationer
 "ATR-72 plane crashed on April 2, 2012, at 5:50 a.m." 
 Bureau d'Enquêtes et d'Analyses pour la Sécurité de l'Aviation Civile
 "Accident on 2 April to the Flight UT 120 ATR 72-201 registered VP-BYZ." ( ) 
 "Vol UT 120 du 2 avril 2012 ATR 72-201, immatriculé VP-BYZ." ( ) 
 Interstate Aviation Committee: "2 апреля ATR-72 № VP-BYZ ." 
 Ministeriet for Sundhed og Social udvikling: "На встрече с Президентом РФ Министр Татьяна Голикова рассказала об оказании медицинской помощи пострадавшим при крушении пассажирского самолета под Тюменью." ( ) 
 Foto af vragdele nummer 1
 Foto af vragdele nummer 2
 Foto af vragdele nummer 3

Flyulykker og -hændelser i 2012
Tjumen oblast
Flyulykker og -hændelser i Rusland
Hurup-stenen

Fragmentet af Hurup-stenen blev fundet i kirkegårdsdiget om Hurup Kirke. Man kender ikke stenens oprindelige placering. Runestenen er nu placeret på plænen syd for kirken. Hurup-stenen er den ene af i alt fire kendte runesten fra Thy, hvoraf kun tre er bevaret i dag. Tvorup-stenen er forsvundet, mens Sjørring-stenen er placeret i Vang Kirkes våbenhus. Ydby-stenen var forsvundet, men blev genfundet i 2015.

Indskriften 
Da stenen er et fragment, kan tekstlinjernes rækkefølge ikke fastslås med sikkerhed. Den her gengivne translitteration følger Danske Runeindskrifter, som citerer Erik Moltke:

Noter 

Runesten i Danmark
Thisted Kommune
Hurup
Premier League 2006-07

Premier League 2006-07 var den 15. udgave af Premier League siden turneringen blev etableret i 1992. Turneringen blev afviklet fra den 19. august, 2006 og blev afsluttet den 13. maj, 2007.

Tabel

Statistik

Målscorer

Assister

Eksterne hevnisninger 
 Den officielle hjemmeside

2006-07
Fodboldsæson 2006-07
Midland League 1897-98

Midland League 1897–98 var den niende sæson i den engelske fodboldliga Midland League. Ligaen havde deltagelse af 12 hold, der spillede en dobbeltturnering alle-mod-alle. Turneringen blev vundet af Mexborough, som dermed vandt ligaen for første gang.

Siden sidste sæson var ligaen blevet reduceret fra 15 til 12 hold. Fire hold havde forladt ligaen: Dresden United, som skiftede til The Combination, samt Grantham Rovers, Heanor Town og Worksop Town. Som erstatning havde ligaen kun optaget Burton Wanderers, som i sæsonen 1896-97 blev nr. 15 i Second Division i The Football League, og som ikke blev genvalgt til ligaen.

Efter sæsonen blev tre af ligaens hold, Barnsley, Burslem Port Vale og Glossop North End valgt til The Football League, der blev udvidet fra 32 til 36 hold. Som erstatning optog Midland League fem nye hold: Heanor Town, der vendte tilbage til ligaen efter én sæsons pause, samt reserveholdene for Derby County, Sheffield United, The Wednesday og Leicester Fosse.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1897
Fodbold i 1898
Danske Runeindskrifter

Danske Runeindskrifter er en database over alle danske runeindskrifter, populært kaldet Runedatabasen. Den er udarbejdet af forskere fra Nordisk Forskningsinstitut på Københavns Universitet og Nationalmuseet i København. Databasen blev grundlagt som et projekt, der løb fra 2003 til 2006, og det blev støttet af det daværende Statens Humanistiske Forskningsråd. Forskere fra Københavns Universitet og Nationalmuseet arbejder fortsat på databasen med opdateringer af ældre fund og tilføjelser af nye fund af runeindskrifter.

Eksterne henvisninger 
 Danske Runeindskrifter 

Runeindskrifter
Runologi
Midland League 1898-99

Midland League 1898–99 var den tiende sæson i den engelske fodboldliga Midland League. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Doncaster Rovers, som dermed vandt ligaen for anden gang – første gang var i sæsonen 1896-97.

Siden sidste sæson var ligaen blevet udvidet fra 12 til 14 hold. Tre hold, Barnsley, Burslem Port Vale og Glossop North End, havde forladt ligaen efter de blev valgt til The Football League, der blev udvidet fra 32 til 36 hold. Som erstatning optog Midland League fem nye hold: Heanor Town, der vendte tilbage til ligaen efter én sæsons pause, samt reserveholdene for Derby County, Sheffield United, The Wednesday og Leicester Fosse.

Efter sæsonen blev Chesterfield valgt som nyt hold i The Football League. Yderligere fire hold forlod ligaen: Sheffield United Reserves, The Wednesday Reserves, Long Eaton Rangers og de forsvarende mestre Mexborough. Som erstatning optog ligaen fire nye hold:
 Barnsley Reserves.
 Lincoln City Reserves.
 Newark, der tidligere (1892-96) havde spillet i Midland League, og som vendte tilbage efter tre års fravær.
 Northampton Town.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1898
Fodbold i 1899
Einangstenen

Einangstenen er en runesten fra 300-tallet med en urnordisk tekst ristet med ældre futhark. Den står øverst i kulturmindeområdet Gardbergfeltet i Vestre Slidre i Oppland fylke i Norge. Einangstenen er - sammen med Barmenstenen fra Selje i Nordfjord - den aller ældste norske runesten i verden, der fortsat står, hvor den oprindeligt blev rejst.

Stenen har fået navn efter den nærliggende gård, Einang. Garberg-feltet er en gravplads fra jernalderen, hvor det også er fundet store mængder kulturminder fra senere tidsaldre.

Runeteksten er tolket som:
[ek go]ðagastir runo faihido
der kan tolkes:
Jeg, Gudgæst, malede runeinnskriften

Det er det svage verbum faihijan, her brugt i datid 1. person ental, faihido, som giver betydningen "malede" (ikke "huggede").

Noter

Eksterne links 
 
 Om Einangsteinen 
 Einangstenen på Valdres musea 

Runesten i Norge
Jordi Alba

Jordi Alba Ramos (født 21. marts 1989 i L'Hospitalet de Llobregat) er en spansk fodboldspiller, der spiller som venstreback i den amerikanske fodboldliga Major League Soccer for klubben Inter Miami. Han har tidligere optrådt for Valencia. Albas kendetegn er hans hurtighed samt hans evne til at agere kantspiller såvel som venstre back.

Klubkarriere 
Alba blev født i byen L'Hospitalet de Llobregat ved Barcelona. Han startede med at spille fodbold i FC Barcelonas ungdomsafdeling i 1998, og skiftede som 16-årig, i 2005 til naboklubben UE Cornellà. Her spillede han i knap to år, inden han i 2007 blev hentet til Valencia CF. Her spillede han i sæsonen 2007-08 for klubbens andethold i landets fjerdebedste række, og var med til at sikre oprykning. Fra starten af sæsonen 2008-09 blev han udlejet til Gimnàstic, der på daværende tidspunkt spillede i Segunda División. Jordi Alba fik 24 kampe fra start, og blev i alt registeret for 35 kampe og fire mål for klubben. Jordi Alba startede med at spille angriber i Valencia. Efter han kom til Barca blev han til venstre back

Da Alba i sommeren 2009 kom retur til Valencia blev han tilknyttet klubbens førstehold. Den 13. september 2009 debuterede han for klubben i La Liga, da han var med til at vinde 4-2 over Real Valladolid. Han var i slutningen af maj 2012 noteret for 74 ligakampe og fem mål for Valencia. I Valencia blev Alba både benyttet som kantspiller såvel som venstre back.

Den 28. juni 2012 offentliggjorde FC Barcelona at de havde købt Jordi Alba af Valencia, for 14 millioner euro.

Inter Miami

I juli 2023 skrev Alba kontrakt med Inter Miami på en halvanden årig aftale indtil december 2024. Alba spiller med sine tidligere holdkammerater Lionel Messi og Sergio Busquets i klubben.

Landshold 
Jordi Alba kom på det spanske U/19 landshold i 2009, da der skulle spilles U-19 Europamesterskabet i Tjekkiet. Fra 2008 til 2011 spillede han fire kampe for Spaniens U/21-fodboldlandshold.

Han fik debut for Spaniens fodboldlandshold den 11. oktober 2011 i en EM-kvalifikationskamp mod . I maj 2012 blev Jordi Alba af landstræner Vicente del Bosque udtaget til den 23-mands trup, der skulle spille ved Europamesterskabet i fodbold 2012 i Ukraine og Polen. Han havde på dette tidspunkt i alt spillet fire kampe for nationalmandskabet. Alba var med til at vinde turneringen, da han spillede i alle holdets seks kampe, og han scorede ét mål i finalesejren på 4-0 over .

Referencer

Eksterne henvisninger 

 
 
 Jordi Albas spillerprofil på Valencia CFs hjemmeside 

Fodboldspillere fra Spanien
Fodboldspillere fra Valencia CF
Fodboldspillere fra FC Barcelona
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
La Liga 2000-01

La Liga 2002-03 var den 70. sæson siden oprettelsen af ligaen.

Tabel

Topscorerlisten (El Pichichi) 

Fodboldsæson 2000-01
Line Jensen

Line Jensen (14. januar 1981 i Silkeborg) er en dansk triatlet fra Odense Triathlon Klub.

Line Jensen startede triatlonkarrieren som 28-årig i 2008, hvor hun deltog i DM-stævnerne i kort duatlon, sprint triatlon og kort triatlon i løbet af foråret. Det endte med en bronze og to sølv medaljer. 
I 2009 blev Line Jensen introduceret til internationale stævner, og deltog i løbet af sæsonen i tre World cup-stævner med en 6. plads i Huatulco, Mexico, som det bedste resultat. Desuden blev det i 2009 til 6., 4., 3., og 2. pladser på Europa Cup-touren samt danske mesterskaber i kort duatlon og sprint triatlon.

Line Jensen er sammen med Helle Frederiksen udtaget til i London OL 2012. Triatleterne har en kvalifikationsperiode, på Den Internationale Triatlon Unions rangliste er Line Jensen er placeret som nummer 43 ud af de 55 kvinder, der kommer til OL.

Line Jensen trænes af Michael Krüger og Kasper Gejl.
 
I december 2008 tog Line Jensen en kandidatgrad i biokemi og molekylærbiologi, og fik efterfølgende ansættelse på Institut for Idrætsmedicin på Bispebjerg Hospital som molekylærbiolog. Samtidigt var hun tilknyttet Institut for Idræt på SDU i Odense. Fra april måned 2010 har hun arbejdet halv tid på Institut for Idræt i Odense, hvor hun i samarbejde med Afdeling for Klinisk Patologi, Odense Universitetshospital startede en ph.d-uddannelse i 2010.

Eksterne henvisninger 

Triatleter fra Danmark
Svømmere fra Danmark
Personer fra Silkeborg
Kvindelige sportsudøvere
Guacamole

Guacamole er en traditionel mexicansk dip eller sauce, som traditionelt består af moset avocado, løg og tomat. Navnet guacamole stammer fra Nahuatl: Ahuacamulli, der er dannet ud fra ordene Ahuacatl (= "avocado") + mulli (= "sauce"). Moderne varianter indeholder ofte hvidløg, limesaft, koriander og jalapeños.

Se også 
 Taco

Eksterne henvisninger 

Grøntsagsretter
Frugtretter
Mad fra Mexico
Gambrinus liga 2011-12

Gambrinus liga] 2011–12 var den 19. udgave af det tjekkiske mesterskab i fodbold. Turneringen blev afviklet fra 29 juli 2011 til 12 maj, 2012.

Tabel 

1:Fratrukket 9 point.

Målscorer 
Pr. 10. maj, 2012

Kilder 

Fodbold i Tjekkiet
Fodboldsæson 2011-12
Psychosocial

Psychosocial er en sang fra det alternative metalband Slipknot på albummet All Hope Is Gone.

Slipknot-sange
Singler fra 2008
My Plague

My Plague er en sang indspillet af det amerikanske metalband Slipknot.

Slipknot-sange
Singler fra 2002
Vermilion part 2

Vermillion Pt. 2 et en single af bandet Slipknot fra USA og en fortsættelse på deres tidligere sang Vermilion.

Singler fra 2004
Slipknot-sange
Rizzle Kicks

Rizzle Kicks er en engelsk hip hop-duo fra Brighton, bestående af Jordan "Rizzle" Stephens og Harley "Sylvester" Alexander-Sule.

Duoen blev dannet i 2008, men fik først deres gennembrud i sommeren 2011 med deres første officielle single "Down with the Trumpets", ligesom de senere på året medvirkede i den tidligere X-Factor-finalist Olly Murs' nummer 1 single "Heart Skips a Beat".

I oktober 2011 udgav Rizzle Kicks deres debutalbum, Stereo Typical, der pr. maj 2012 har solgt mere en 600.000 eksemplarer i Storbritannien. Desuden har duoen solgt mere end 1 million singler i hjemlandet. Den store succes har blandt anden medført, at de fik lov at optræde til åbningsceremonien ved Sommer-OL 2012, der blev afholdt i London.

Den 2. september 2013 udkom deres andet studiealbum, Roaring 20s.

Kilder 
 Officiel hjemmeside 

Musikgrupper fra Storbritannien
Hiphopgrupper
Musikgrupper fra 2008
Formstøbning

Formstøbning, (fransk cire perdue, engelsk lost wax, tysk feinguss), er en støbeteknik, hvor formen går tabt ved anvendelse. I antikken varierede processen fra støbning til støbning, men de enkelte trin i den benyttede proces var sædvanligvis standardiserede: Den oprindelige model erstattes først af en model af voks, og dernæst af bronze.

En voksform af en figur bliver støbt ind i gips; når gipsen er stivnet, varmes den op, således at voksen smelter og kan løbe ud af et hul. Det, der er tilbage, er et hulrum, der hvor voksformen var. Derefter hældes smeltet metal ind i gipsformens hulrum. Når metallet er stivnet og igen blevet til fast form, er støbningen færdig, og gipsen kan fjernes. Gipsforme kan kun benyttes til støbning af metaller og legeringer med relativt lav smeltetemperatur, eksempelvis bronze eller guld.

Eksterne links 
 "Flash animation of lost-wax casting process" . James Peniston Sculpture. 
 National Museum of Wildlife Art's Virtual Foundry  
 "Casting a Medal" . Sculpture. Victoria and Albert Museum. 
 Reconstructing the Bronze Age Trundholm Sun Chariot  

Skulptur
Støbning
Storbritanniens håndboldlandshold (herrer)

Storbritanniens håndboldlandshold for herrer er det mandlige landshold i håndbold for Storbritannien. Det repræsenterer landet i internationale håndboldturneringer. De reguleres af British Handball Association. Landsholdet blev oprettet i 1969 og har deltaget i internationale turneringer i perioden 1972-1984. Det blev gendannet med henblik på deltagelse i OL 2012, da det afholdtes i London, idet værtslandets landshold altid er kvalificeret til turneringerne. 

Storbritanniens mandlige håndboldlandshold har til og med 2010 blot vundet to betydende kampe i sin historie: Første sejr var ved VM i 1984 i lag C, hvor det blev 21-19 over Færøerne, mens det i 2010 i en kvalifikationskamp til EM i 2012 blev 33-32 over Bulgarien.

Eksterne henvisninger 
 Storbritanniens internationale kampe,EHF 
 British Handball Association 

Landshold (herrer)
Herrehåndboldlandshold
Svenne Hedlund

Sven Ove ("Svenne") Hedlund (født 1. marts 1945 i Solna, død 3. december 2022 ) var en svensk popsanger. Han var medlem af musikgruppen Idolerna.

Hedlund var medlem af grupperne Hep Stars og Clifftones i 1960'erne. Han dannede også gruppen Svenne & Lotta med Lotta Hedlund (også medlem af Hep Stars).

Referencer

Eksterne kilder og henvisninger 

 
 
 hd.se om Hedlunds 60 års fødselsdag. 

Sangere fra Sverige
Wallaby

Wallaby er en uformel betegnelse for visse små og mellemstore arter af kænguruer. De klassificeres ikke anderledes taksonomisk end andre kænguruer. Ordet "wallaby" stammer fra sproget tilhørende de aboriginere som oprindeligt boede i Sydney-området i Australien. Som modsætning til wallabyer kaldes på engelsk kun de seks største arter i kænguru-familien (Macropodidae) for "kangaroo", heriblandt kæmpekænguruerne.

Noter 

Dyr fra Australien
Kænguruer